Auditor's report — MEGA, period 2023 (audited, opinion: unqualified)
Auditor firm: KPMG
Signing partner: (สุรีย์รัตน์ ทองอรุณแสง)
Signed: 2024-02-22

บริษัท เมก้า ไลฟ์ไซแอ็นซ์ จำกัด (มหาชน) และบริษัทย่อย

งบการเงินสำหรับปีสิ้นสุดวันที่ 31 ธันวาคม 2566

และ

รายงานของผู้สอบบัญชีรับอนุญาต

รายงานของผู้สอบบัญชีรับอนุญาต

เสนอ ผู้ถือหุ้นบริษัท เมก้า ไลฟ์ไซแอ็นซ์ จำกัด (มหาชน)

ความเห็น

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท เมก้า ไลฟ์ไซแอ็นซ์ จำกัด (มหาชน) และ บริษัทย่อย (กลุ่มบริษัท) และของเฉพาะบริษัท เมก้า ไลฟ์ไซแอ็นซ์ จำกัด (มหาชน) (บริษัท) ตามลำดับ ซึ่งประกอบด้วย  งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2566 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน รวมถึงหมายเหตุซึ่งประกอบด้วยสรุปนโยบายการบัญชีที่สำคัญที่สำคัญและเรื่องอื่น ๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2566 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดยสภาวิชาชีพ (ประมวลจรรยาบรรณของผู้ประกอบวิชาชีพบัญชี) ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ตามประมวลจรรยาบรรณของผู้ประกอบวิชาชีพบัญชี ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึง งบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านข้อมูลอื่นตามที่ระบุขั้นต้นและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ จากการปฏิบัติงานของข้าพเจ้า หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องรายงานข้อเท็จจริงนั้น ทั้งนี้ข้าพเจ้าไม่พบเรื่องที่จะรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงิน เฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจ 
ละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบ ที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่า มีเหตุผลที่บุคคลภายนอกอาจพิจารณาว่ากระทบต่อความเป็นอิสระและการดำเนินการเพื่อขจัดอุปสรรคหรือมาตรการป้องกันของข้าพเจ้า

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ ที่มีนัยสำคัญมากที่สุดในการตรวจสอบ งบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะ การกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(สุรีย์รัตน์ ทองอรุณแสง)

ผู้สอบบัญชีรับอนุญาต

เลขทะเบียน 4409

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

22 กุมภาพันธ์ 2567

| มูลค่าที่จะได้รับคืนของลูกหนี้การค้าและการวัดมูลค่าผลขาดทุนด้านเครดิตที่คาดว่าจะเกิดขึ้น | มูลค่าที่จะได้รับคืนของลูกหนี้การค้าและการวัดมูลค่าผลขาดทุนด้านเครดิตที่คาดว่าจะเกิดขึ้น |

| อ้างอิงถึงหมายเหตุประกอบงบการเงินข้อ 3(ฉ) และ 6 ของงบการเงินรวมและงบการเงินเฉพาะกิจการ | อ้างอิงถึงหมายเหตุประกอบงบการเงินข้อ 3(ฉ) และ 6 ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทและบริษัทมีกลยุทธ์ในการทำการตลาดและขายสินค้าไปทั่วโลกผ่านผู้จัดจำหน่ายและบริษัทย่อย กลุ่มบริษัทและบริษัทจะรับรู้รายได้ก็ต่อเมื่อผู้จัดจำหน่ายและผู้นำเข้าในท้องถิ่นเหล่านั้นขายสินค้าไปยังลูกค้าซึ่งเป็นบุคคลภายนอก ในบางกรณี วันครบกำหนดชำระอาจเร็วหรือช้ากว่าวันที่รับรู้รายได้ตามแต่ละสัญญากับผู้จัดจำหน่ายและผู้นำเข้าท้องถิ่น  มาตรฐานการรายงานทางการเงิน ฉบับที่ 9 กำหนดให้กลุ่มบริษัทและบริษัทรับรู้ผลขาดทุนด้านเครดิตที่คาดว่าจะเกิดขึ้นสำหรับเครื่องมือทางการเงิน ซึ่งเกี่ยวข้องกับการใช้วิจารณญาณในการประมาณการอย่างมีนัยสำคัญ กลุ่มบริษัทและบริษัทวัดมูลค่าผลขาดทุนด้านเครดิตที่คาดว่าจะเกิดขึ้นของลูกหนี้การค้า จากการประมาณผลขาดทุนด้านเครดิตที่คาดว่าจะเกิดขึ้นตลอดอายุโดยผู้บริหาร ซึ่งประมาณการโดยการใช้ข้อมูลด้านเครดิตในอดีตของลูกค้าของกลุ่มบริษัทและบริษัท สภาวการณ์ของตลาดในปัจจุบันและอนาคต และข้อมูลเฉพาะ เจาะจงของลูกค้า  ณ วันที่ 31 ธันวาคม 2566 กลุ่มบริษัทและบริษัทมีมูลค่าตามบัญชีของลูกหนี้การค้าเท่ากับ 3,314 ล้านบาทและ 2,171 ล้านบาทตามลำดับ  ยอดของลูกหนี้การค้าดังกล่าวมีสาระสำคัญและต้องอาศัยวิจารณญาณของผู้บริหารในการการวัดมูลค่าผลขาดทุนด้านเครดิตที่คาดว่าจะเกิดขึ้นของลูกหนี้การค้า ข้าพเจ้าจึงเห็นว่าเรื่องดังกล่าวเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  สอบถามผู้บริหารและสุ่มทดสอบกับเอกสารที่เกี่ยวข้องเพื่อทำความเข้าใจระบบขายและการให้เครดิตลูกหนี้ รวมถึงกระบวนการควบคุมดูแลในการรับชำระเงินและพิจารณาตั้งค่าเผื่อผลขาดทุนด้านเครดิตที่คาดว่าจะเกิดขึ้น   สอบถามผู้บริหารเกี่ยวกับเหตุการณ์หรือสถานการณ์ที่ผิดปกติของลูกหนี้ ซึ่งอาจส่งผลกระทบต่อมูลค่าที่จะได้รับคืนของลูกหนี้ตลอดจนแผนการชำระเงินและทดสอบการคำนวณ  ทดสอบข้อมูลการผิดนัดชำระหนี้ในอดีตด้วยการประเมินการจัดกลุ่มลูกหนี้การค้าตามลักษณะของความเสี่ยงกับรายงานการวิเคราะห์ของฝ่ายบริหาร ประสบการณ์ในอดีตของกลุ่มบริษัทและบริษัท และความรู้ในอุตสาหกรรม  ทดสอบข้อมูลการผิดนัดชำระหนี้ด้วยการประเมินการจัดประเภทอายุลูกหนี้ในรายงานจำแนกอายุลูกหนี้การค้า โดยการสุ่มตัวอย่างลูกหนี้เปรียบเทียบกับเอกสารที่เกี่ยวข้อง เช่น ใบกำกับภาษีและใบส่งของ และสุ่มทดสอบรายการการรับเงินจากลูกหนี้ภายหลัง  ประเมินข้อมูลและข้อสมมติฐานโดยรวมที่ใช้ในการประมาณการของผู้บริหารว่าข้อสมมติฐานที่ใช้ในการประมาณการทางบัญชีมีความสมเหตุสมผลหรือไม่ ซึ่งรวมถึงความเกี่ยวเนื่องกันและความสอดคล้องกันของข้อมูลภายในประมาณการทางบัญชีดังกล่าว |

|  | ทดสอบการคำนวณผลขาดทุนด้านเครดิตที่คาดว่าจะเกิดขึ้นของลูกหนี้การค้า  วิเคราะห์การเคลื่อนไหวของยอดลูกหนี้ และพิจารณาการเปลี่ยนแปลงของเงื่อนไขการชำระหนี้ที่มีนัยสำคัญหรือผิดไปจากปกติ  พิจารณาความเพียงพอของการเปิดเผยข้อมูลของงบการเงิน |



| การประเมินการด้อยค่าของค่าความนิยม สินทรัพย์ไม่มีตัวตนและเงินลงทุนในบริษัทย่อย | การประเมินการด้อยค่าของค่าความนิยม สินทรัพย์ไม่มีตัวตนและเงินลงทุนในบริษัทย่อย |

| อ้างอิงหมายเหตุประกอบงบการเงินข้อ 3(ข) 3(ญ) 3(ฏ) 10 14 และ 15 ของงบการเงินรวมและงบการเงินเฉพาะกิจการ | อ้างอิงหมายเหตุประกอบงบการเงินข้อ 3(ข) 3(ญ) 3(ฏ) 10 14 และ 15 ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| ณ วันที่ 31 ธันวาคม 2566 กลุ่มบริษัทมีมูลค่าตามบัญชีของค่าความนิยมและสินทรัพย์ไม่มีตัวตนที่อายุการใช้ประโยชน์ไม่ทราบแน่นอนจำนวน 456 ล้านบาท และ 814 ล้านบาทตามลำดับ บริษัทมีเงินลงทุนในบริษัทย่อยจำนวน 1,384 ล้านบาท บริษัทย่อยดำเนินธุรกิจหลักเกี่ยวกับการผลิตและจำหน่ายผ่านตัวแทนจำหน่ายอิสระสำหรับผลิตภัณฑ์อาหารเสริม เวชภัณฑ์ รวมทั้งการให้บริการจัดจำหน่ายผลิตภัณฑ์ดังกล่าว  ผู้บริหารได้ประเมินมูลค่าที่คาดว่าจะได้รับคืนของค่าความนิยม สินทรัพย์ไม่มีตัวตนที่อายุการใช้ประโยชน์ไม่ทราบแน่นอนและเงินลงทุนในบริษัทย่อยโดยใช้วิธีการคำนวณมูลค่าจากการใช้ที่ต้องอาศัยการประมาณการกระแสเงินสดในอนาคต การประมาณการกระแสเงินสดนี้ขึ้นอยู่กับปัจจัยหลายประการ รวมถึงการพิจารณาสภาวการณ์ทางเศรษฐกิจ และภูมิรัฐศาสตร์ การแข่งขันทางการตลาด และความผันผวนของสกุลเงินต่างประเทศ ซึ่งเกี่ยวข้องกับการใช้วิจารณญาณของผู้บริหาร  เนื่องจากความมีสาระสำคัญของรายการและการใช้ วิจารณญาณที่สำคัญของผู้บริหารในการประเมินมูลค่าที่คาดว่าจะได้รับคืน ข้าพเจ้าจึงเห็นว่าเรื่องดังกล่าวเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  สอบถามผู้บริหารและตรวจสอบเอกสารที่เกี่ยวข้องเพื่อทำความเข้าใจขั้นตอนการระบุหน่วยสินทรัพย์ที่ก่อให้เกิดเงินสด การประเมินข้อบ่งชี้ของการด้อยค่า และการจัดทำประมาณการกระแสเงินสดในอนาคต   ประเมินความเหมาะสมของข้อสมมติที่สำคัญที่ผู้บริหารใช้ในการคำนวณมูลค่าจากการใช้ของค่าความนิยม สินทรัพย์ไม่มีตัวตนที่อายุการใช้ประโยชน์ไม่ทราบแน่นอนและเงินลงทุนในบริษัทย่อยที่รวมถึงเงินให้กู้ยืมแก่บริษัทย่อยและพิจารณาข้อสมมติที่สำคัญดังกล่าวกับผลการดำเนินงานที่เกิดขึ้นจริงและแผนดำเนินธุรกิจ  วิเคราะห์ความอ่อนไหวของข้อสมมติที่สำคัญ เพื่อพิจารณาผลกระทบต่อมูลค่าที่คาดว่าจะได้รับคืน  พิจารณาความเพียงพอของการเปิดเผยข้อมูลของ งบการเงิน |